CELEX: 62012TN0193
Language: hu
Date: 2012-05-08 00:00:00
Title: T-193/12. sz. ügy: 2012.május 8-án benyújtott kereset –MIP Metro kontra OHIM –Holsten-Brauerei (H)

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/26
            
         2012.május 8-án benyújtott kereset –MIP Metro kontra OHIM –Holsten-Brauerei (H)
   (T-193/12. sz. ügy)
   2012/C 194/44
   A keresetlevél nyelve: német
   
      Felek
   
   
      Felperes: MIP Metro Group Intellectual Property GmbH & Co. KG (Düsseldorf, Németország) (képviselők: J.-C. Plate és R. Kaase ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Holsten-Brauerei AG (Hamburg, Németország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül a közösségi védjegyről szóló 40/94/EK rendelet 8. cikke (1) bekezdésének b) pontjával való összeegyeztethetetlenség miatt a Belső Piaci Harmonizációs Hivatal (védjegyek és formatervezési minták) első fellebbezési tanácsának 2012. február 23-án az R 2340/2010-1. sz. ügyben hozott határozatát abban a részében, amelyben az helyt adott a 984 017. számú nemzetközi védjegy oltalmának kiterjesztésével szemben benyújtott felszólalásnak,
            
         
               —
            
            
               az alperest kötelezze a költségek — ideértve a fellebbezési eljárás költségeit is — viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az Európai Unióra kiterjedő hatállyal egy „H” betűs pajzsot ábrázoló nemzetközi ábrás védjegy a 32. osztályba tartozó áruk vonatkozásában — 984 017. sz.
   
      A felszólalási eljárásban hivatkozott védjegy vagy megjelölés jogosultja: Holsten-Brauerei AG.
   
      A hivatkozott védjegy vagy megjelölés: egy „H” betűs pajzsot tartó lovas vitézt ábrázoló német ábrás védjegy a 32. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.